kardosdrur/scandi-wiki huggingface dataset:
Tommy Bechmann

Tommy Bechmann Møller (født 22. december 1981 i Aarhus) er en dansk tidligere professionel fodboldspiller, som senest spillede for SønderjyskE i Superligaen.

Tommy Bechmann spillede i Hjortshøj/Egå IF, AGF, IK Skovbakken, FC Aarhus (det nuværende Aarhus Fremad), Esbjerg fB, VfL Bochum, SC Freiburg, inden han endte i SønderjyskE. Han indstillede sin karriere i begyndelsen af januar 2017, efter at han havde kæmpet det meste af efteråret 2016 for at komme sig over en knæskade. Han tager derpå fat på en karriere som ekspertkommentator på Discovery-kanalerne.

I Esbjerg-tiden blev han med 19 mål ligatopscorer i 2004 (33 kampe) og vandt bronzemedaljer samme sæson. I sin tid i Esbjerg fB nåede han at score 33 mål i 70 kampe, inden han i sommeren 2004 skiftede til tyske VfL Bochum.

Tommy Bechmann spillede 15 U/21-landskampe og scorede 11 mål. Han blev kåret som Efterårets profil i 2003 og valgt som årets spiller i EfB i sæsonen 2003/2004.

Eksterne henvisninger 
 Superliga-statistik for Tommy Bechmann

Referencer 

Personer fra Aarhus
Fodboldspillere fra Danmark
Fodboldspillere fra VfL Bochum
Fodboldspillere fra SC Freiburg
Fodboldspillere fra Esbjerg fB
Fodboldspillere fra SønderjyskE
Anna Elise (skib fra 1932)

Ex. Niels Rud (E454), ex. Anna-Ester.
Betegnet nordsøkutter, hajkutter, snurrevodskutter.

'Anna Elise' er en bevaringsværdig snurrevodskutter, som blev bygget af bådebygger J. Christoffersen, Nordby, på Fanø, i 1932 til fisker Ole Jensen Rud under navnet ”Niels Rud”, fiskerinummer E 454. Skibet var på grund af det sene byggetidspunkt ikke rigget som sejlførende snurrevodskutter, men havde en mindre støtterig og et lille styrehus. Skibet er i dag rigget op som sejlførende snurrevodskutter fra perioden omkring 1900-1920.
Skibsbevaringsfonden finder, at skibet, på trods af den romantiserede oprigning, fortæller en væsentlig historie om snurrevodsfiskeriet, men fonden vil dog anbefale, at ejerne på længere sigt bringer skibet i overensstemmelse med dets oprindelige udseende med mindre rig og lille styrehus.

Tekniske data 
Navn: Anna Elise
Ejer: Bådforeningen af 12. april 1978
Kendingsbogstaver: OWUM
Anvendelse: Fritidsfartøj
Byggeår/-nr.: 1932/UN 1
Værft: J. Christoffersen, Fanø
Længde (pp): 16,29 meter (53 fod)
Længde (Loa) skrog: 18,59 meter (61 fod)
Længde (Loa) inkl. bovspryd: 25,00 meter (82 fod)
Bredde:	5,02  meter
Dybdgang: 2,35 meter
Sejlareal: 240 m2
Tonnage: 37,95 BRT / 19,61 NRT
Hjemsted: København, Danmark
Skrogmaterialer: Eg på eg
Dagture: Redningsmidler til 25 personer.
Togter med overnatning: 18 personer i tre kahytter (8 enkeltkøjer og 5 dobbeltkøjer).

Skibet blev erklæret bevaringsværdigt af Skibsbevaringsfonden i 2001.

Indretning, installationer og udstyr 
Indretning om læ:
Forpeak med storesrum og kædekasse.
Mellemgang med adgang til dæk og toilet.
Forkahyt (2 køjer).
Kombineret salon, kabys og køjerum (8 køjer) og med opgang til dæk.
Maskinrum med adgang fra dækket.
Agter i skibet: Bestiklukaf/kahyt (3 køjer).

Maskineri m.v.
Bevaringsværdig 2 cyl., 2-takt, 110 HK (82 kW), mellemtryk dieselmotor fra A/S Hundested Motorfabrik (den med den "rigtige" lyd og en af kun tre tilbageværende). Hundestedmotoren blev gennemgribende renoveret af Dansk Motorsamling ved Grenå i foråret 2008.
Vendbar/justerbar propel.
Manuel styring med kæde.
Hjælpemaskine (leverer trykluft, el-strøm. spulevand og lænser). 
Vandbåret centralvarme i hele skibet.

Navigationsudstyr m.v.
Magnetkompas
GPS navigationssystem.
Radar 24 sm (i bestiklukaf, synlig fra styreplads). 
Ekkolod med fiskerifunktion, temp. m.v.
VHF og radiomodtager.

Sikkerhed:
Opfylder Søfartsstyrelsens krav til fritidsfartøjer.
Udrustet med redningsflåde og redningsudstyr til 25 personer.

Lidt om skibets historie 
Anna Elise er et kraftigt bygget skib med elegante linjer. Et smukt, velsejlende fartøj, der har vundet prisen ”kølhalingsblokken” for bedst bevarede skib. Skibet er erklæret bevaringsværdigt af Skibsbevaringsfonden.

Skibets karriere til dato:
Bygget i Nordby på Fanø i 1932
Snurrevodskutter fra Esbjerg indtil 1978
Fiskede syd for Fyn 1978 –1980
Fritidsfartøj fra 31. januar 1980
Erklæret bevaringsværdig  2001

Eksterne henvisninger 
 Anna-Elise.dk
 Fiskerforum.dk

Skibe fra Danmark
Bevaringsværdige skibe
Lakrids

Lakrids er slik. Der findes både rød, sort og saltlakrids.

Den sorte lakrids udvindes ved inddampning af en vandig ekstrakt fra lakridsroden.

Lakridsmassen består typisk af lakridspulver, som er lavet af lakridsrod, og sukker/sukkersirup, mel (stivelse), flydende lakridsmasse og ammoniumchlorid (også kaldet salmiak) eller anis. Lakrids eksisterer også i en sød version.

Den sorte lakridsmasse er brun efter kogning. Den sorte farve kommer gennem en extrudering, hvorunder massen komprimeres gennem en extruder/matrice.

Lakrids' medicinske effekter 
Lakrids har traditionelt været benyttet som middel mod hoste og maveonder. Der er dog ingen evidens for, at lakrids skulle have nogen positiv effekt på disse lidelser. 

Overdreven lakridsindtagelse kan føre til forhøjet blodtryk og væskeansamlinger.

Referencer

Eksterne kilder og henvisninger 
 Lakrids - og det utaknemmelige stof Carl Th. Pedersen i tidsskriftet Dansk Kemi 7. juni 2011 6 pp 26-29
Brændbart affald

Brændbart affald, ofte kaldet forbrændingsegnet affald er den del af affaldsmængden, der kan forbrændes industrielt uden at afgive for mange giftige stoffer, og som ikke kan recirkuleres på anden vis.

Brændbart affald kan være urent pap og papir, der ikke er egnet til recirkulering, madrester der ikke hører under indsamlingsordning til dyrefoder eller biogas, blandingsprodukter af eksempelvis plast og karton (mælkekartoner m.v.) der ikke kan opdeles, visse typer plast, bleer , visse kategorier af sygehusaffald, syge planter (bl.a. elmesyge), urent træ og andet.

Eksempler på ting der ofte bortskaffes ved forbrænding, selvom andre metoder er bedre: Fortrolige papirer, rent pap og papir, metalgenstande, batterier, rent træ, isoleringsmaterialer, elektronikaffald og masser af ting som kan genbruges umiddelbart som de er.

Se også
 Cirkulær økonomi

Affaldsprodukter
Miljø og samfund
Bella, min Bella

Bella, min Bella er en dansk film fra 1996, skrevet og instrueret af Astrid Henning-Jensen.

Medvirkende
Lone Hertz
Lars Bom
Dejan Cukic
Peter Steen
Søren Byder
Lars Simonsen
Marie-Louise Coninck
Claus Bue
Tine Miehe-Renard

Eksterne henvisninger 
 

Dramafilm fra Danmark
Danske film fra 1996
Film instrueret af Astrid Henning-Jensen
Dansksprogede film
Mig og dig (film fra 1969)

Mig og dig (svensk titel: Mej och dej) er en dansk-svensk film fra 1969, skrevet af Dave Richardson og filmens instruktør Astrid Henning-Jensen.

Medvirkende
Lone Hertz
Axel Strøbye
Sven-Bertil Taube
Vigga Bro
Lars Lunøe
Hans Christian Ægidius

Eksterne henvisninger 
 

Danske film fra 1969
Film instrueret af Astrid Henning-Jensen
Film fra Danmark (administrationskategori)
Guldregn (film)

Guldregn er en dansk spændingsserie for børn fra 1986, instrueret af Søren Kragh-Jacobsen efter manuskript af Anders Bodelsen, der i 1987 også udgav historien som roman. Serien er i seks afsnit og handler om børnene Nanna, Jørn, Lasse og Karen, der ved et tilfælde finder en kagedåse med byttet fra et røveri på det lokale postkontor.

TV-serien blev enormt populær og er den danske tv-serie der er blevet vist i flest lande.

Serien udkom som biograffilm i 1988 i en kortere udgave på 99 minutter. Den kortere udgave kom senere på VHS og DVD. Senere udkom serien med alle seks afsnit på DVD. Guldregn kan ses i en ændret udgave (7 afsnit / 182 minutter) på Danmarks Radios websted under Bonanza.

Medvirkende 
 Ken Vedsegaard
 Torben Jensen
 Søren Østergaard
 Helle Merete Sørensen
 Ulla Gottlieb
 Kirsten Cenius
 Hans Henrik Clemensen
 Jens Okking
 Søren Steen
 Vibeke Hastrup

Eksterne henvisninger 
 

Danske film fra 1986
Børnefilm fra Danmark
Film instrueret af Søren Kragh-Jacobsen
Robertprisen for årets musik
Dansksprogede film
Mifunes sidste sang

Mifunes sidste sang er en dansk dogmefilm fra 1999, instrueret af Søren Kragh-Jacobsen, der også har skrevet manuskript med Anders Thomas Jensen. Filmen blev modtaget godt af anmeldere såvel som publikum og rangerer blandt de ti mest sete danske film på internationalt plan siden 1996.

Medvirkende 
Iben Hjejle Liva
Anders W. Berthelsen Kresten
Jesper Asholt Rud
Emil Tarding Bjarke
Anders Hove
Sofie Gråbøl Claire
Paprika Steen
Susanne Storm
Ellen Hillingsø
Sidse Babett Knudsen
Søren Fauli
Søren Malling
Kjeld Nørgaard
Kirsten Vaupel
Torben Jensen
Klaus Bondam
Sofie Stougaard

Kilder og henvisninger

Eksterne henvisninger 
 

Dramafilm fra Danmark
Dogmefilm
Danske film fra 1999
Film fra Danmark (administrationskategori)
Dansksprogede film
Film instrueret af Søren Kragh-Jacobsen
Mikkel Thomsager

Mikkel Thomsager er en dansk journalist, der er chefredaktør på Bil Magasinet.

Han var med til at starte Bil Magasinet, som udkom første gang i oktober 1991. Bil Magasinet var det første blad fra Forlaget Benjamin, som udgiver en række livsstilsmagasiner. 

Mikkel Thomsager startede sin journalistiske karriere på Bornholms Tidende i 1984. I 1989 kom han til autobranchens uafhængige fagblad Motor-magasinet. Indehaveren af dette overtog i 1991 Bilmarkedet, med ambition om at udgive et detailsidestykke til Motor-magasinet. Det skete i oktober 1991, og Mikkel Thomsager fungerede som motorjournalist på Bil Magasinet fra første nummer. I 1999 blev han chefredaktør. 

Sideløbende med arbejdet på Bil Magasinet har Mikkel Thomsager medvirket i diverse tv-programmer som bilanmelder og bilekspert. Først Trafikmagasinet Køreklar fra Danmarks Radio 1996/97, i 2000 Gearbox på TV 2, og i 2007 Bilmagasinet på TV 2 NEWS. Han har også medvirket som bilekspert i GO' Morgen Danmark på TV 2.

Chefredaktører fra Danmark
Starbucks

Starbucks er verdens største kæde af kaffebarer. Den første  åbnede i Seattle i USA 31. marts 1971 af tre partnere, der mødtes, da de studerede ved San Franciscos universitet. Virksomheden fik navn efter en person i romanen Moby Dick, en kvæker fra Nantucket.

Starbucks har hovedkvarter i Seattle, 140.000 ansatte og en årlig omsætning på 7,8 milliarder dollar (2006). Kæden er repræsenteret i lande over hele verden, og den 15. juni 2007 åbnede den første skandinaviske butik i Københavns Lufthavn.

Starbucks har ofte været brugt af antiglobaliseringsbevægelsen som eksempel på amerikansk økonomisk og kulturel dominans, og i Kina har det vakt kritik, at en Starbucks åbnede i Den Forbudte By. Omvendt er Starbucks blevet rost for at tilføje bæredygtige kaffedrikke og kæden tilstræber et godt arbejdsmiljø for de ansatte. Starbucks' Red-kampagne anbefaler kunderne at købe og drikke den specielle østafrikanske Red-kaffeblanding og forbinder købet af den med Starbucks' forpligtelse til at give en dollar for hver pose solgt kaffe til AIDS-bekæmpelse i Afrika. I marts 2008 afgjorde en domstol i San Diego i Californien, at en praksis med at lade overordnede få del i drikkepengene ikke var lovlig, og firmaet blev dømt til at tilbageføre mere end 100 millioner dollar til de medarbejdere, der havde været i direkte kundekontakt i Starbucks' californiske filialer.

Starbucks' cafeer er samme type som Danmarks Baresso med et større udvalg af espresso-baserede drikke og muligheden for at tage kaffen med sig. Starbucks udgiver også bøger og CD'er; Paul McCartney har udsendt en CD på Starbucks.

Firmaet har i flere år været udsat for massiv kritik i Storbritannien for skatteunddragelse. Til sidst gik det med til at indbetale 10.000.000 £ i skat både i 2013 og 2014 - den første skat i fem år.

Priserne varierer meget fra land til land. I 2013 kostede en stor caffe latte 25 kroner i New York, 14 kroner i New Delhi og 46 kroner i Norge.

Starbucks i Danmark 
Starbucks har pr. juli 2015 18 kaffebarer i Danmark: dem i Københavns lufthavn drives af firmaet Hmshost, de øvrige drives af Salling Group.

Kæden indgik i 2012 en samarbejdsaftale med Salling Group om at åbne Starbucks-barer i tilknytning til Bilka- & føtex-varehusene samt Salling-stormagasinerne.

Kilder

Eksterne henvisninger 

 Starbucks – Officiel hjemmeside 
 Starbucks, værdibaseret forbrug og Marketing 3.0

Kaffevirksomheder
Seattle
Fastfoodrestaurantkæder fra USA
Selskaber noteret på NASDAQ
Accipitriformes

Accipitriformes er en orden inden for fuglene og består af hovedparten af alle rovfugle. Tidligere var alle dagaktive rovfugle samlet i en enkelt orden, men sammenligninger af fuglenes DNA har betydet, at falke (inklusiv caracaraer) nu er placeret alene i den tidligere fælles orden Falconiformes. Der er dog stadig tvivl om rovfuglenes præcise indbyrdes slægtskab.

Fællestræk 

Arterne i Accipitriformes har store fremadrettede øjne og lange, spidse, krumme kløer, der benyttes til at gribe byttet. Næbbet et kraftigt og krumt. Vingerne er lange og, i modsætning til falkenes spidse vinger, oftest med frie håndsvingfjer (fingre) i vingespidserne.

Størrelsesmæssigt er der meget stor variation mellem arterne. Den afrikanske spurvehøg (Accipiter minullus) kan veje ned til 68 gram med et vingefang på 39 cm, mens munkegribben (Aegypius monachus) kan veje op til 14 kg med et vingefang på over 3 meter. Hunnen er hos en del arter større end hannen. Hos duehøgen kan hunnen veje op til det dobbelte af hannen.

Klassifikation 
Ordenen opdeles i fire familier.

 Fiskeørne (Pandionidae)
 Sekretærfugle (Sagittariidae)
 Vestgribbe (Cathartidae)
 Høgefamilien (Accipitridae), ørne, glenter, høge, kærhøge, våger og den gamle verdens gribbe

Høgefamilien er den største med mere end 250 arter. Familien Fiskeørne har kun en eller to arter, alt efter om fuglene i Australien (og det omliggende område) regnes for en særskilt art eller blot en underart af fiskeørn. Sekretærfuglen er alene i sin familie. Vestgribbene tæller syv arter og bliver ofte regnet for at tilhøre en selvstændig orden, Cathartiformes.

Arter 

Accipitriformes omfatter omkring 266 arter. Nedenfor ses et mindre udsnit:
 Fiskeørne
 Fiskeørn
 Sekretærfugle
 Sekretærfugl
 Vestgribbe
 Andeskondor
 Californisk kondor
 Kalkungrib
 Kongekondor
 Høgefamilien
 Hvepsevåge
 Østlig hvepsevåge
 Rød glente
 Snegleglente
 Havørn
 Hvidhovedet havørn
 Hvidrygget grib
 Hedehøg
 Lys sanghøg
 Mørk sanghøg
 Spurvehøg
 Musvåge
 Brunskuldret våge
 Abeørn
 Kampørn
 Steppeørn
 Kongeørn

Noter

Kilder 
 Gill, F & D Donsker (Eds). 2015. IOC World Bird List (v 5.1). 
 John H. Boyd: Taxonomy in Flux Sammenfatning af forskningsresultater indenfor fuglenes fylogenetiske systematik.
 Danske navne på alverdens FUGLE Arkiveret version fra juli 2013.

Eksterne henvisninger 

Rovfugle
Børnefødselsdag

En børnefødselsdag bliver i Danmark ofte fejret med boller og varm kakao, en lagkage og evt. en kagemand med slik på. 

Lagkagen er normalt forsynet med et antal lys, svarende til barnets alder. Det er del af traditionen at fødselsdagsbarnet med et pust skal forsøge at puste alle lysene ud.

Hvis barnet har nået skolealderen er det almindeligt at invitere alle piger, alle drenge eller alle børn fra klassen. Synes man dette er for omfangsrigt lader man ofte barnet dele slik eller lignende ud i klassen. 

Det er tradition at synge fødselsdagssang, f.eks. "I dag er det .... fødselsdag" eller "...... har fødselsdag" , som er kendt som sangen med instrumenterne. En enkelt leg eller en skattejagt efter slikposer kan ofte være en del af fødselsdagen.

Traditioner
Mærkedage
Nymåne

Nymåne er den af Månens månefaser, hvor Månens lysstyrke set fra Jorden er mindst, dvs når Månen er placeret mellem Jorden og Solen. Fra nymåne til fuldmåne vil lysstyrken af Månen være tiltagende.

I en lunisolarkalender starter en måned altid ved nymåne.

Se også 

 Fuldmåne

Månens faser
The Raconteurs

The Raconteurs er et amerikansk band bestående af Jack White (The White Stripes), Brendan Benson, Patrick Keeler (The Greenhornes) og Jack Lawrence (The Greenhornes). Alle medlemmerne er fra Detroit, Michigan. Deres første single udkom 24. april 2006. Samme år udgav de albummet Broken Boy Soldiers.

Diskografi

Studiealbum

Singles

Referencer

Eksterne henvisninger 

 officielt websted
 

Rockgrupper fra USA
Har spillet på Roskilde Festival
Brendan Benson

Brendan Benson (født 14. november 1970) er en amerikansk musiker fra byen Detroit. Hans første single "Folk Singer" udkom i 2002. Det første album udkom i 2003 og hed One Mississippi. Senere er flere ep'er kommet til. hans nyeste album hedder Spit it Out.

Brendan Benson er en person, og et band. Han spiller selv alle instrumenterne på sine plader, selvom han dog har et band med til hjælp, live.

Personen Brendan Benson er i 2005/2006 blevet sangskriver og sanger i bandet The Raconteurs der også tæller Jack White (The White Stripes), Jack Lawrence (The Greenhornes) og Patrick Keeler (The Greenhornes).

Eksterne henvisninger 

 

Musikere fra USA
EP

En EP-plade er en grammofonplade. Den kaldes kort for en EP, som er en forkortelse for det engelske extended play, og den er en mellemting mellem en 45rpm-single og en LP-plade. EP-pladen blev lavet med en diameter på 10 engelske tommer med 45 rpm - og en diameter på 7 engelske tommer med 45 og  rpm.

Hvor en single som regel kun indeholder én eller to sange, og et album måske kan indeholder 10 eller flere, er der typisk fire eller fem sange på en EP. Spilletiden ligger som regel på et sted mellem 15 og 25 minutter. 

Musik
EP-plader
Grammofonplader
EM i håndbold 2002 (mænd)

Europamesterskabet i håndbold for herrer i 2002 var den femte EM-slutrunde for mænd, og den blev afholdt i Sverige 25. januar – 3. februar 2002.

De 16 deltagende lande spillede først en indledende runde med 4 grupper a 4 hold. De tre bedste hold fra hver gruppe gik videre til hovedrunden om placeringerne 1-12, hvor der blev spillet i 2 grupper a 6 hold. De to bedste hold i hver gruppe gik videre til semifinalerne, mens de øvrige spillede placeringskampe.

Indledende runde

Hovedrunde

Placeringskampe

Finaler

Semifinaler 
 Danmark – Tyskland 23-28
 Sverige – Island 33-22

Bronzekamp 
 Danmark – Island 29-22

Finale 
 Tyskland – Sverige 31-33

Slutstilling

Eksterne henvisninger 
Resultater

2002 (mænd)
Håndbold i 2002
The Greenhornes

The Greenhornes er et rockband fra den amerikanske by Detroit. Gruppen bestod oprindeligt af John Curley, Jack Lawrence, Patrick Keeley og Craig Fox. Kun Jack (bas), Patrick (trommer og vokaler) og Craig (guitar og vokaler) er tilbage.
De har udgivet fire albums: Gun For You, Dual Mono, The Greenhornes og Sewed Soles. 

Patrick Keeley og Jack Lawrence arbejdede i 2004 sammen med Jack White på rytmesektionen på Loretta Lynns album Van Lear Rose, som Jack White producerede. I 2005/2006 grundlagde Keeley og Lawrence bandet The Raconteurs sammen med Jack White. Brendan Benson vil også medvirke i det projekt.

The Greenhornes spiller musik i genren indierock til 1960'er psykedelisk rock.

Diskografi 
 Gun for You (1999)
 The Greenhornes (2001)
 Dual Mono (2002)
 East Grand Blues (2005) EP
 Four Stars (2010)
 Eric Burdon & The Greenhornes (2012) EP

Greenhornes, The
Kagemand

En kagemand er en kage bagt som en mand med arme og ben.  En kagemand kan også fremstilles så den ligner en pige med kjole og kaldes så “kagekone”.

Den bruges ofte til børnefødselsdage og pyntes ofte med farvet glasur, marcipan og slik, så der fremkommer ansigt, hår og knapper. Lakridssnørebånd i sort, brun eller rød bruges ofte til hår. Nogle kagemænd bages, så der er en tilstræbt lighed med fødselaren, mens andre er bagt som generiske mænd/koner. 

Kagemanden kan bages af wienerbrøds-dej, vandbakkelses-dej eller som  brunsviger.

Referencer 

Kager
Glasur (mad)

Glasur er sukkerovertræk til kager lavet af fx flormelis og vand. Glasuren sætter prikken over i'et på de færdigbagte kager. Den giver afveksling og gør kagerne mere indbydende. Glasuren kan tilsættes smagsstoffer. Appelsinsaft, kakao eller smagsstoffer som rom (evt. som essens). Den kan farves af kakao eller frugtfarve. Glasur, som skal sprøjtes på kransekage eller småkager, tilsættes æggehvide og eddike, og kaldes også royal icing.

Desserter
Sukker
Darmstadt

Darmstadt er en kreisfrei by i delstaten Hessen i det sydlige Tyskland og er administrationsby for Regierungsbezirk Darmstadt og Landkreis Darmstadt-Dieburg. Darmstadt er den 4. største by i Hessen efter Frankfurt am Main, Wiesbaden og Kassel.

De nærmere beliggende større byer er Frankfurt, som ligger cirka 30 km mod nord, Wiesbaden og Mainz, som ligger cirka 40 km i nordvestlig retning, og Mannheim og Heidelberg, der ligger hhv 45 og 55 km mod syd. Byen benævnes med titlen videnskabsby på grund af det tekniske universitet som blev grundlagt i 1877.

Geografi

Nabokommuner 
Darmstadt grænser op til Landkreis Offenbach i nord og i øst. Mod syd og vest grænser byen op til Landkreis Darmstadt-Dieburg. Byens nabokommuner er (fra nord og nævnt i urets retning) Egelsbach, byerne Langen og Dreieich (alle tre Landkreis Offenbach), kommunerne Messel, Groß-Zimmern og Roßdorf, byen Ober-Ramstadt, kommunerne Mühltal og Seeheim-Jugenheim, byerne Pfungstadt, Griesheim og Weiterstadt samt kommunen Erzhausen (alle Landkreis Darmstadt-Dieburg).

Bydele

Historie

Navnet "Darmstadt" 
Navnet Darmstadts oprindelse er uklar. Den første omtale af byen stammer fra 11. århundrede, hvor den nævnes under navnet Darmundestat. Der er flere mulige forklaringer på navnet:
 Den lokale presse ynder den forklaring der siger, at Darmstadt var en befestet bebyggelse, som tilhørte en adelsfamilie med navnet Darimund.
 Andre hævder, at navnet kommer fra ordene darre (port) og mund (beskytelse). Hermed ville Darmundestat være en Bebyggelse ved en befæstet gennemgang.
 En tredje mulighed er, at ordet stammer fra dar (eg eller træ) og mont (bjerg), altså hvor Darmundestat betyder Træbevokset bakke.

Religioner

Demografi 
Den 1. april 1937 rundede byens indbyggertal 100.000, idet der denne dag skete en indlemmelse af småbyerne Arheiligen og Eberstadt. Under Anden Verdenskrig var der en negativ udvikling i befolkningstallet, idet der i 1939 var 115.000 indbyggere og i 1945 var 70.000, altså et fald på ca 40%. Først i 1953 nåede indbyggertalet det niveau, som der var før krigen. I 2010 havde Darmstadt 143.276 indbyggere.

Politik

Kommunalvalg 2011

Overborgmester

Venskabsbyer

Kultur og Seværdigheder

Mathildenhöhe 
I Mathildenhöhe ligger kunstnerkolonien, som blev åbnet af storhertug Ernst Ludwig af Hessen. Herefter blev byens vartegn, Bryllupstårnet opført (bygget af Joseph Maria Olbrich). Der findes fine eksempler på bygninger i jugendstil samt et stort byggeri opført af den kendte østrigske kunstner og arkitekt Hundertwasser.

Reference

Eksterne henvisninger 

 
Byer i Hessen
Jugendstil
Øystein Haraldsson

Øystein Haraldsson (født ca. 1125, død 21. august 1157) var konge af Norge fra ca. 1142 til sin død.

Han var søn af kong Harald Gille og en skotsk-gælisk kvinde, Biadoc eller Bethoc (norrønt Bjaðok) (ca. 1103–ca. 1142). Øystein blev indsat som konge i 1142 sammen med sine halvbrødre Sigurd Munn og Inge Krogryg. Han var gift med Ragna Nikolasdatter, datter af Nikolas Måse. Sagaerne omtaler Øystein som egoistisk og pengegrisk, og disse karaktertræk har medvirket til hans fald. Efter hans død blussede den norske borgerkrig op igen.

Øystein levede i stadig strid med sine halvbrødre, indtil han blev dræbt af kong Inges mænd. Han blev begravet i Foss kirke i Båhuslen og senere dyrket som lokal helgen på de kanter. I levende live var han ikke højt anset. Der gik rygter om mirakler over hans grav, indtil hans fjender tømte suppe, kogt på hundekød, over graven.

Noter 

Tjek fødselsår
Regenter af Norge
Myrdede regenter
Fyrster fra middelalderen